OpenLLM-France/wikimedia huggingface dataset:
# Donosti Romántico

Donosti romántico musika instrumentalaren diskoa da. Juan Carlos Irizar piano-jotzaileak grabatu zuen 1981ean eta bere lehenengo albuma izan zen. Musika klasikoaren estiloan kokatzen da. Xoxoa diskoetxeak zabaldu zuen. Ziur aski musikariaren album ezagunena izan da.

## Musikariak

* Juan Carlos Irizar: pianoa eta orkestrazio lanak
* Roberto Yabeu: gitarra akustikoa
* Jesús Maria Aramburu: baxua
* José Angel Alonso: biolontxeloa
* Xabier Ugarte: gitarra klasikoa
* Juan Carlos Badiola: perkusioa
* Luis Udabide: biolina

## Abestiak

* «Papilio»
* «Paseábamos Los Dos»
* «Tívoli»
* «Ametzak»
* «Monólogo»
* «Renacer»
* «Nostalgia»
* «Hojas De Otoño»
* «Apoteosis»

## Erreferentziak

* ↑ https://www.juancarlosirizar.com/album/donosti-romantico-1981/

## Kanpo estekak

* Albuma Discogos webgunean.
* «Papilio» abestia Youtuben.
* Datuak: Q119108973
# Donosti Sound

Donosti Sound (euskaraz "Donostia Soinua") hiri honetan sortutako musika korronte desberdinak izendatzeko erabili izan den etiketa da.

## 1980ko hamarkada

Etiketa hau Santi Ugarte ekoizleak asmatu zuen 1981ean, bere zigiluarekin (Shanti Records) maxi-single bi atera zituenean: bata Mogollon eta UHF taldeen artean konpartitua, eta bestea Puskarraren lau kanturekin. Punk-pop-new wave musika egiten zuten taldeak ziren, 1983 ingurura arte aritu zirenak.

## 1990ko hamarkada

90ko hamarkada hasieran etiketa berriro erabiltzen hasi zen, kanporako proiekzio handiagoa izan zuten taldeekin (Aventuras de Kirlian, Le Mans, La Buena Vida, Family...). Indie pop estiloko taldeak ziren, eta izendapen hau garai hartan bertan hedabideek berreskuratu zuten.

## Ikus gainera

* Xixón Sound

## Erreferentziak

* ↑ Spain, ROCKDELUX, Barcelona,. «Puskarra. "Puskarra 1980-1981". ROCKDELUX (2017)» ROCKDELUX (Noiz kontsultatua: 2018-10-20).
* ↑ «Grupos Nacionales Nuevaola80: Puskarra» Grupos Nacionales Nuevaola80 (Noiz kontsultatua: 2018-10-20).

## Kanpo estekak

* Datuak: Q8770312
# Donostia (boua)

Donostia Euskadiko guda-ontzi laguntzarako ontziteriaren boua zen.
1936ko abenduan bere eskifaia matxinatu eta ofizialak harrapatu ondoren, Bilbora Virgen del Carmen bou frankista heldu zen. Brankan Gipuzkoak zuen 76,2 mm eta popan ekarri zuen 47 mm kanoiak jarri zizkioten. Gainera metrailadore bi eta sei oldar alemaniarrak zituen. Segidan, Virgen del Carmen bouari Donostia birbatailatu zioten.
Itsasontziak 36,8 metroko luzera eta 7,11 metroko zabalera zuen eta 10 korapiloko abiadura ere har zezakeen.
Donosti bouak Euskadiko guda-ontzi laguntzarako ontziterian zela kapitain bakarra izan zuen: Francisco Elortegi (1936ko abendutik-1937ko azarora)
1937 urteko martxoaren 5ean, Matxitxakoko itsas batailan hartu zuen parte: Galdames merkataritza-ontzia Canariasen eskuetan geratu zenean, Donostia itsas zabalera sartu zen ihes egiteko, gerora Arcachonen atrakatzeko.
Euskadiko guda-ontzi laguntzarako ontziteriaren zerbitzuan izan ondoren, Frantzian bilatu zuen babesa. 1937ko azaroan boua Errepublikako guda-ontziteriaren eskuetan bukatu arte.

## Kanpo Loturak

* (Gaztelaniaz) Datu teknikoak

## Kanpo estekak

* Datuak: Q12256348
# Donosti Berri elkartea

Donosti Berri elkartea Gipuzkoako Donostia hiriburuko elkarte bat da, 1922an sortua..
Donostiako Amara Zaharrean sortu zen, eta auzo horretan izan du egoitza bere ibilbide osoan, hainbat lokal desberdin izan baditu ere. 2022an, mendeurrena ospatu zuen, hainbat ekitaldi antolatuta.

## Historia

Amara auzoa XX. mendearen lehenengo urteetan lantegiz, negozioz eta, batez ere, langilez bete zen. 1922ko maiatzaren 1ean, auzoa mugiarazteko elkarte hau sortu zuten, nolabait elkarbizitza sustatzeko. Amara Donostia berria zenez garai hartan, Donosti Berri izena jarri zioten elkarteari.
Donosti Berriko lehenengo bazkide eta presidenteetako bat izan zen Marzelino Zeligueta, eta frankistek, 1936ko gerran Donostia euren mende hartu zutenean, fusilatu egin zuten. Hasieran, Ondarretako espetxean sartu zuten Zeligueta, eta, ondoren, Hernanin fusilatu zuten. 2022an, mendeurrena ospatzeko ekitaldien barruan, elkarteak oroigarri bat jarri zuen haren omenez.
Gerraostean, Donosti Berri oso elkarte aktiboa izan zen, gerora jarduera apalagoko urteak izan bazituen ere. Franco hil ondoren, ordea, guztiz biziberritu zen berriro, eta ekimen handiko belaunaldi berri baten jarduerari esker, Donostia osoko benetako erreferentea bihurtu zen. Emakumeen presentzia inolako mugarik gabe onartu zuen Donostiako lehen elkartea izan zen.

## Aktibitateak

* Auzoko jaiak
* Mendi irteerak
* Txirrindularitza eskola
* Olentzaroren etorrera
* Santa Agata jaia
* Ongintzarako ekitaldiak
* Elkarte gastronomikoa
* Kirol txapelketak

## Iruditegia

Donosti Berriko lehen egoitzaren garaiko irudiak (1936 urtea)

## Erreferentziak

* ↑ https://www.euskadi.eus/eusko-jaurlaritza/-/elkartea/donosti-berri-elkartea/
* ↑ https://irutxulo.hitza.eus/2022/05/01/donosti-berri-elkarteak-bere-mendeurrena-ospatu-du/
* ↑ Parra, 6.or.
* ↑ https://irutxulo.hitza.eus/2022/04/29/36ko-gerran-fusilatutako-donosti-berriko-presidente-marcelino-celigueta-omenduko-dute/
* ↑ http://www.sociedadesgastronomicas.com/sociedad.php?id=1074&secc=2

## Kanpo estekak

* Beñat Parrak egindako erreportajea: Irutxuloko Hitza, 2309.zk, 2022ko apirilaren 29an, 6-11 or.
* Datuak: Q111759043
# Donostia - Ondarroa traineru desafioa

Donostia - Ondarroa traineru desafioa, 1890ko abenduaren 2an Donostiako eta Ondarroako traineruek jokatutako traineru desafioa izan zen. Desafio hori oso sonatua izan zen, eta traineru arraunketaren historian izan den desafio ospetsuena da, seguru asko.

## Aurrekariak

1890ean, Bilboko Klub Nautikoak "Invencibles del Cantábrico" leloa zuen bandera bat eman zien ondarroarrei, Bilboko estropadak irabazteagatik. Alabaina, donostiarrek kexu agertu ziren, titulu hori irabazteko donostiarrei irabazi beharko zietela esanez; izan ere, urte hartako Kontxan eta 1888an Pasaian izandako desafio batean Donostia garaile izan zela gogorazi zuten. Donostiak desafio egin zion Ondarroari. Luis Karrili eman zitzaion Donostiako tripulazioa osatzeko ardura, eta Anbrosio Bedialauneta izan zen Ondarroako patroi. Lekeition hasi eta Getarian amaituko zen 10 miliatako estropada hitzartu zuten. Sekulako ikusmira sortu zen eta dirutza ikaragarriak egin ziren apustu, alde batera eta bestera. Ofizialki 25.000 pezeta egin zuten apustu bi alderdiek, baina partikularrek jokatutako dirutzak askoz handiagoak izan ziren (estropadaren kontura 250.000 pezeta baino gehiako jokatu zirela kalkulatu izan da.

## Estropada

1890eko abenduaren 2an jokatu zen estropada. Lekeitiotik 12:16an abiatu ziren bi traineruak, eta lehen minutuetan parean izan ziren biak. Baina, Saturraran aldera, donostiarrak aurrea hartzen hasi ziren. Mutrikun sua piztu zuten, donostiarrak aurretik zirela esateko seinale gisa, eta telegrafoz berehala iritsi zen albistea herri guztietara. Txikituta iritsi ziren bi tripulazioak, tostak odoletan blai, egurra eskuko hezurretaraino sartuta. Donostiak, ibilbidea 1 ordu eta 21 minutuan amaitu zuen, eta 1 minutu eta 28 segundoko aldea atera zion Ondarroari.
Porrot horren ondorioz, Anbrosio Bedialauneta patroi ondarroarra ez zen herrira itzuli eta Castrora joan zen bizitzera. Ondarroan galera ikaragarriak izan ziren apustuak galtzearen ondorioz.

## Tripulazio garailea

Traineru garaileko zazpi arraunlari Karrilen ohiko kuadrillakoak ziren, eta besteak Donostiako beste patroienak; horra tripulazioa:
Pantaleon Isasa (hankekoa, garai hartan bakarra izaten zen-eta), Tomas Agote, Isidro Ibarzabal, Martin Erkizia, Pedro Galdos, Joxe Mari Taberna, Joxe Beobide, Angel Etxezarreta, Roman Etxenike, Anselmo Idiakez, Joakin Landa, Inazio Olaizola eta Pepe Sanchez (aurrekoa).

## Erreferentziak

* ↑ Macias Muñoz, Olga: El gran reto de traineras entre donostiarras y ondarrutarras en 1890.

## Bibliografia

* AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1
* ZUBIKARAI, Augustin (1987): Treiñeru estropadak. Ondarroa'ko talaitik (1865-1970). Bilbo.

## Ikus gainera

* Donostiako traineruak

## Kanpo estekak

* Datuak: Q11220799
# Donostei

Donostei (Behereko Karrika ere deitua) Baigorriko auzo bat da, Euskal Herriko Nafarroa Beherea lurraldean kokatuta, Baigorri-Ortzaize eskualdean. Antzina, herri propioa izan zen, Baigorriko ibarrekoa, baina Baigorrirekin bat egin zuen Baigorri udalerria sortzeko, beste herri batzuk ere hartzen baititu.
Bertako biztanleak doneztebarrak dira.

## Izena

Antzina, auzo hau Doneztebe izenez ezagutzen zen, herriko patroiari erreferentzia eginez. Doneztebe, gerora, Donostei bilakatu zen: Doneztebe > Donozteue > Donosteu > Donostei.
Duela gutxi, auzo ia osoa Behereko Karrikan egituratuta dagoenez, izen hori jaso du, Gaineko Karrikaren aldean, Baigorri auzoari dagokionez.

## Geografia

Herria Baigorriko ibarran dago, Urepeleko Errobik zeharkatzen duena, 153 metroko altueran.

### Etxeak eta auzuneak

* Behereko Karrika
* Irube

## Garraioa

Euskal Hirigune Elkargoaren esku dagoko Car Express hiriarteko autobus sareak zerbitzatzen du herria. Guztira, bi lineek eskaintzen du zerbitzua.
iea  10. linea (Txik Txak)BAIGORRIPilotalekua 16  • Joan Pujo kolejioaIrulegiSarreraAzkarateGarataineUharte GaraziHerriaDONIBANE GARAZIDonibane Garaziko geltokia 54  • GalanaeneDonazaharrePlazaLakarraHerriko EtxeaAinhize-MonjolosePurguaLarzabale-Arroze-ZibitzePurguaIzura-AzmeJeantineaArhantsusiHarambeltzUhartehiriHerriko EtxeaBehaskane-LaphizketaOiantoaDONAPALEUOspitalea 11 55  BUS   809   • Eliza 11 55  BUS   809  iea  16. linea (Txik Txak)UrepelePlazaAldudePierre Oteiza • Erreka Gorri • Auto-parketatze guneaBankaPiszikultura • OlhaberriBAIGORRIGaineko Karrika • Pilotalekua 10  • Donostei kolejioaArrosaZubia • Ortzaize–Arrosa geltokia 54 :

## Oharrak

* ↑ /donos̺te.i/ ahoskatua (laguntza)

## Erreferentziak

* ↑ «Baigorri - Lekuak - EODA» www.euskaltzaindia.eus (Noiz kontsultatua: 2021-05-17).
* ↑ (Frantsesez) «Ipar Euskal Herriko TXIK TXAK sarea: garraio publikoaren gorakada handia hilabetean.» France Bleu 2019-10-21 (Noiz kontsultatua: 2021-04-22).

## Ikus, gainera

* Baigorri
* Baigorri-Ortzaize
* Nafarroa Beherea

## Kanpo estekak

* Datuak: Q107207639
# El viaje de Carol

El viaje de Carol 2002. urtean eginiko filma da, Ángel García Roldánen A boca de noche eleberrian oinarritutakoa.

## Edukia

Oharra: Atal honek istorio osoa edo amaiera argitzen du.
1938an Carol (Clara Lago), ama espainiarra eta aita estatubatuarra dituen 12 urteko neskato bat, Aurora (María Barranco) bere amarekin batera lehendabizikoz Espainiara ailegatu zen. Aita Nazioarteko Brigadetan hegazkinlaria denez, amaren herrira joan zen. Bere izaera bihurriak helduen mundua erakutsiko du.

## Aktoreak

* Clara Lago (Carol)
* Juan José Ballesta (Tomiche)
* Álvaro de Luna (Amalio)
* Mabel Rivera (Manuela)
* Celso Bugallo (José)
* María Barranco (Aurora)
* Rosa María Sardá (Maruja)
* Carmelo Gómez (Adrián)
* Ana Villa (Chana)
* Daniel Retuerta (Culovaso)

## Kanpo estekak

* Datuak: Q5827055
# El tren de la bruja

El tren de la bruja 2003ko Koldo Serra bizkaitar zinema zuzendariaren film laburra da.

## Sinopsia

Oharra: Atal honek istorio osoa edo amaiera argitzen du.
Gizon batek bere burua giza portaera ikertzeko esperimentu batera aurkeztuko du. Helburua izu-ikara jasatea da.

## Aktoreak

* Manolo Solo
* Jon Ariño
* Héctor Alterio
* Nacho Marcos
* Santiago Guibert
* Fernando Calvo
* Elena Mendiola

## Kanpo estekak

* Datuak: Q5826918
# El transformador metabólico

El transformador metabólico Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen 1979ko abentura bat da.

## Istorioa

Bacterio profesoreari berak asmatutako birus bat zuen probeta bat hautsi zaio. Birus horrek, T.I.A. guztitik hedatu dena, pertsonak goitik behera aldatzen ditu (ahula indartsu bihurtzen du, edo ondratua lapur etab...) T.I.A.ko langile batzuk birus horrekin kutsatuko dira egora sinestezinak sorraraziz.

## Kanpo estekak

* Datuak: Q3726623
# El verano que vivimos

El verano que vivimos 2020ko Carlos Sedes galiziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Isabel kazetaritzako ikasle bat da, eta Galiziako kostaldera iritsi berri da praktikaldia egitera. Hara iritsi eta berehala lanean hastea du helburu, baina ezarriko dioten lana ez da izango espero zuen hura... Hasieran aspergarria irudituko bazaio, ikerketa baterako abiagune batean bihurtuko da.

## Aktoreak

* Blanca Suárez: Lucía
* Javier Rey: Gonzalo
* Pablo Molinero: Hernán
* Carlos Cuevas: Carlos.
* Guiomar Puerta: Isabel
* María Pedraza: Adela
* Moreno Borja
* Adelfa Calvo
* Manuel Morón
* Joaquín Núñez
* Pedro Rudolphi: Curro

## Erreferentziak

* ↑ «El verano que vivimos» Berria 2020-11-28 CC BY-SA 4.0 lizentziapean.

## Kanpo estekak

* Datuak: Q91444319
# El viaje de Arián

El viaje de Arián 2000. urtean Eduard Boschek eginiko filma da. Bartzelonan, Iruñean eta Baionan grabatu zuten. Donostiako Zinemaldian izan zen Made in Spain sailean.

## Sinopsia

Oharra: Atal honek istorio osoa edo amaiera argitzen du.
Arián (Ingrid Rubio) neska gazte bat da, kale borrokan sarturik dabilena. Vivaldi (Abel Folk) ETAkidea ezagutu eta maitemindurik, epeka-epeka itzulera gabeko bidaia egingo du.

## Pertsonaiak

* Ingrid Rubio: Arian
* Abel Folk: Vivaldi
* Silvia Munt: Maite
* Carlos Manuel Díaz: Jose
* Paul Berrondo: Patxo
* Laia Marull: Isabel Ulloa
* Txema Blasco: Ariánen aita
* María Alfonsa Rosso: Ariánen ama
* Jaume García Arija: Patxi
* Ángels Sánchez: Idoia
* Mikel Tello: Mikel
* Santi Ibáñez: Mario
* Víctor Pi: Antonio
* Francesc Garrido: Andres
* Ines Díez: Ana

## Kanpo estekak

* Datuak: Q5827053
# El turismo es un gran invento

El turismo es un gran invento 1968ko umorezko filma da, Pedro Lazagak egina.
Espainolkeria izeneko generoaren adibiderik nabarmenetako bat da. Frankismoaren garaian bultzaturiko desarrollismo goraipatzen du.

## Argumentua

Oharra: Atal honek istorio osoa edo amaiera argitzen du.
Valdemorillo del Moncayo Aragoiko herrixkaren garapena bultzatzeko, Benito Requejo (Paco Martínez Soria) bere alkateak turismo-gune bat eraikitzea erabaki du. Horretarako Basilio (José Luis López Vázquez) udal-idazkariarekin batera Costa del Solera joango da, bertan egindakoa ezagutzeko. Baina behin bertoko jaiak eta ospakizunak ezagututa, proiektua ahaztu eta dirua gastatuko dute.

## Aktoreak

* Paco Martínez Soria
* José Luis López Vázquez
* Ingrid Spaey
* Antonio Ozores
* María Luisa Ponte
* Rafael López Somoza
* Margot Cottens
* Pedro Porcel
* Erasmo Pascual
* Jesús Guzmán
* Paco Camoiras
* Valentín Tornos

## Erreferentziak

* ↑ Lera, José María Caparrós; Crusells, Magí; España, Rafael de. (2007-3-30). Las grandes películas del cine español. Ediciones JC ISBN 978-84-89564-50-3..

## Kanpo estekak

* Filmaren IMDBko fitxa irakurgai (Ingelesez)
* Datuak: Q8774123
# El viaje de Unai

El viaje de Unai (euskaraz: «Unairen bidaia») 2016ko Andoni Canela nafar zinema zuzendariaren film dokumentala da. Madrilen estreinatu eta film dokumental onenaren Goya Sarietarako hautagai izendatu zuten.

## Argumentua

Oharra: Atal honek istorio osoa edo amaiera argitzen du.
Unaik 9 urte ditu bere familiarekin batera munduan zehar aparteko abentura batera abiatzen denean. Bere aitak, naturako argazkilariak, 7 animalia enblematiko bilatzen ditu argazkiak ateratzeko eta bizi duten egoera delikatua erakusteko. Urtebetez baino gehiagoz, Unaik bere pausoak ematen jarraitzen du 3 urte besterik ez dituen arrebarekin eta bere amarekin, naturarekiko baldintzarik gabeko maitasuna transmititzen duten bizi-esperientziekin. Otsoak, elefanteak, pumak, bisonteak, pinguinoak, kalaoak eta krokodiloak dira kontinente guztietako bidaia zoragarri honen protagonistak.

## Erreferentziak

* ↑ (Gaztelaniaz) La protección de la naturaleza a través de la mirada de un niño. .

## Kanpo estekak

* Datuak: Q28457823
# Douglas McGregor

Douglas McGregor (1906 – 1964ko urriaren 1a) estatubatuar kudeaketa aditu bat izan zen, besteak beste Massachusetts Institute of Technology erakundeko zuzendaritza-eskolan irakasle gisa aritutakoa. Ezaguna da X eta Y teoriak plazaratzeagatik. X teoriaren arabera, langileak lana gogoko ez dutela iritzi eta agintezko antolakuntza zorrotza ezartzen da. Y teoriaren arabera, berriz, lana gizakiak berezko duen zerbait da eta bidea emanez gero, langileek ekimenez eta arduraz jokatzen dute.

## Lanak

* The Human Side of Enterprise, 1960;
* The Professional Manager, 1967, hilondokoa;
* New Concepts of Management entsegua.
* Datuak: Q362816
# Douglas Luiz

Douglas Luiz Soares de Paulo, (Rio de Janeiro (Brasil), 1998ko maiatzaren 9a), futbolean aritzen den kirolari brasildarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen futbolean Brasil ordezkatuz; Espainiako taldearen (zilarrezko domina) eta Mexikoko taldearen (brontzezko domina) aurretik sailkatu zen Brasilgo taldea.
Tokion, honako hauek osatzen zuten Brasilgo taldea: Santos, Gabriel Menino, Diego Carlos, Ricardo Graça, Douglas Luiz, Guilherme Arana, Paulinho, Bruno Guimarães, Matheus Cunha, Richarlison, Antony, Brenno, Dani Alves, Bruno Fuchs Nino, Abner, Malcom, Matheus Henrique, Reinier, Claudinho, Gabriel Martinelli eta Lucãok.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Futbola, gizonezkoa. |

## Erreferentziak

* ↑ «Douglas Luiz Soares de Paulo» olympedia.org (Ingelesez)
* ↑ "Douglas Luiz Soares de Paulo olympics.com (Gaztelaniaz)

## Kanpo estekak

* Datuak: Q28363823
* Multimedia: Douglas Luiz Soares de Paulo / Q28363823
# Douglas Marques dos Santos

Douglas Marques dos Santos (1985eko maiatzaren 18a - ) Brasilgo futbolaria da.
Hainbat futbol taldetan jokatu du, esaterako Ventforet Kofu eta Yokohama FC.

## Kanpo loturak

* (Japonieraz) J.League Data Site
* Datuak: Q3951849
# Douglas Mawson

Douglas Mawson OBE, FRS, FAA (Shipley, Yorkshire, Ingalaterra, 1882ko maiatzaren 5a - Brighton, Hego Australia, 1958ko urriaren 14a) geologo eta ingeles jatorriko Antartikako australiar esploratzaile ezaguna izan zen. Roald Amundsen, Robert Falcon Scott eta Ernest Shackleton bezala, Mawsonek espedizio garrantzitsu bat agindu zuen Antartikako esplorazio garai heroikoan. Jasotako sarien artean, azpimarratzekoak dira Sir-ekoa eta Britainiar Inperioaren Ordenakoa; "Australian Academy of Science-ko" eta Royal Society-ko kide izan zen.

## Biografia

Shipley-n (Yorkshire, Ingalaterra) jaio zen eta Robert Ellis Mawson-en, jantzi merkatariaren, eta Margaret Annquan-en bigarren semea izan zen. Bi urte zituenean (1884) familia Rooty Hill-era joan zen, Sydney-tik gertu (Australia). Sydneyko "Fort Street Model School" eskolan ikasi zuen eta, geroago, Sydneyko Unibertsitatean, 1899tik 1902ra bitartean, meatzaritza ingeniaritzan lizentziatuz.
1907an, Mawson geologo gisa parte hartu zuen Ernest Shackleton-ek zuzendutako Antartikako espedizio britainiarrean. Bere aholkulariarekin eta lagunarekin, Edgeworth David geologoarkin ere, Erebus mendiaren lehenengo igoeran parte hartu zuen. Geroago, Hego polo magnetikora iritsi zen lehen taldeko kide izan zen, lidergoa hartuz oso itzulera arriskutsuan.
Mawsonrek bere espedizioa zuzentzea erabaki zuen, australiar espedizioa Antartikara, Jurgi V.aren Lurrera eta Adelia Lurrera zuzendu zuen, Australiako hegoaldean dagoen Antartikako zati batean, garai hartan guztiz esploratu gabe zegoena. Azterketa geografikoa eta hainbat ikerketa zientifiko egin zituzten, eta hego polo magnetikoa bisitatzea ere bai.

## Aintzatespenak

Bere omenez, esploratzen ibili zen Antartikako kostaldeen aurrean dagoen itsasoak gaur egun bere izena hartzen du, Mawson itsasoa, kostaldeko beste zati bat bezala, Mawson itsasertza, Lankidetzaren Itsasoak bainatuta. Gainera, Antartikako basetako bat, Mac. Robertsonen Lurrean dagoen Australiako base iraunkorrak ere bere izena du, Mawson basea.

## Kanpo loturak

* Douglas Mawson, Antartikan
* Hurley, Frank Bilduma Argazki Grabatuak. Mawsonen espedizioaren irudiak (1911-14) (Liburutegi Nazionala, Australia, Canberra)
* National Archives Australia
* Datuak: Q434281
* Multimedia: Douglas Mawson / Q434281
# Douglas Oliveira

Douglas Felisbino de Oliveira (1995eko urtarrilaren 16a - ) Brasilgo futbolaria da.
Hainbat futbol taldetan jokatu du, esaterako Hokkaido Consadole Sapporo.

## Kanpo estekak

* (Japonieraz) J.League Data Site
* Datuak: Q18637828
# Douglas Osheroff

Douglas Dean Osheroff (Aberdeen, Washington, Ameriketako Estatu Batuak, 1945eko abuztuaren 1a) estatubatuar fisikaria da.

## Bizitza

Fisika-ikasketak egin zituen Kaliforniako Teknologia Institutuan. 1972tik 1987ra, Bell laborategietan lan egin zuen. 1987an, Fisikako eta Fisika Aplikatuko katedra atera zuen Stanford Unibertsitatean. Superfluidotasuna 1930ean aurkitu zen, helio 4an. Zientzialariek uste zuten helio 3ak ez zuela superfluido gisa jokatuko.
Osheroff ikasle zela hasi zen helio 3arekin lanean, David M. Lee eta Robert C. Richardson fisikariekin batera. Hiru zientzialariok ez ziren superfluidotasuna ikertzen ari, isotopo horren ezaugarri magnetikoak baizik, oso tenperatura hotzetara eramanez. Hala ere, Osheroffek helio 3an presio-aldaketak sumatu uste zituen, eta isotopoa superfluido bihurtu zela pentsatu zuten zalantzarik gabe bai berak bai eta beste bi lankideek ere. Zientzialariek ez zituzten aintzat hartu emaitzok, harik eta hurrengo urtean beste zientzialari batzuek berretsi zituzten arte. Helio 3aren superfluidotasuna aurkitzeagatik, Osheroffek, Leek eta Richardsonek Fisikako Nobel saria irabazi zuten 1996an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q206405
* Multimedia: Douglas D. Osheroff / Q206405
# Douglas Rain

Douglas Rain (Winnipeg, Manitoba, 1928ko martxoaren 13a - St. Marys, Ontario, 2018ko azaroaren 11) kanadar aktorea izan zen.

## Filmografia

* Oedipus Rex, 1957
* Just Mary, 1960
* The Night They Killed Joe Howe, 1960
* Universe, 1960
* One Plus One, 1961
* William Lyon MacKenzie: A Friend to His Country, 1961
* Robert Baldwin: A Matter of Principle, 1961
* The Other Man, 1963
* Twelfth Night, 1964
* Fields of Sacrifice, 1964
* Henry V, 1966
* 2001: A Space Odyssey (HAL 9000aren ahotsa)
* Talking to a Stranger, 1971
* Sleeper, 1973
* The Man Who Skied Down Everest, 1974
* One Canadian: The Political Memoirs of the Rt. Hon. John G. Diefenbaker, 1976
* 2010: The Year We Make Contact, 1984 (HAL 9000aren ahotsa)
* Love and Larceny, 1985
* The Russian-German War, 1995
* Datuak: Q557268